# Partit Popular Conservador d'Estònia

El Partit Popular Conservador d'Estònia (en estonià: Eesti Konservatiivne Rahvaerakond, EKRE) és un partit nacionalista i populista de dretes d'Estònia. Es va fundar al 2012 amb la fusió de la Unió del Poble Estonià i del Moviment Patriòtic Estonià.

## Història

EKRE es va fundar el 24 de març de 2012 a partir de la fusió de la Unió del Poble Estonià, partit social-conservador que havia perdut progressivament el seu suport electoral, i el Moviment Patriòtic Estonià, un grup nacionalista conegut per la seva campanya per la retirada del soldat de bronze de Tallin, la seva oposició al gasoducte Nord-Steam 1 i la ingerència russa al país.
EKRE ha estat percebut des de llavors com un nou partit d'extrema dreta, ultranacionalista, russòfob i xenòfob. Tot i que en els inicis no va tenir cap impacte en la vida política d'Estònia, va anar augmentant progressivament el seu suport electoral, aconseguint atreure antics membres d'Isamaa o del Partit Reformista.
A les primeres eleccions legislatives de 2015, el partit va aconseguir el 8% dels vots i 7 diputats, exclosos però del nou govern de coalició liderat pel Partit Reformista com a conseqüència de les polèmiques declaracions del diputat d'EKRE Jaak Madison, en les quals lloava les polítiques econòmiques de l'Alemanya nazi.
Més endavant, al 2019 van obtenir tant representació al Parlament Europeu, afegint-se al grup d'Identitat i Democràcia, com van veure augmentar el seu suport al Parlament nacional, amb prop del 18% i 19 diputats, formant part del nou gabinet fins al 2021. Al 2023 es mantindria amb 17 diputats, seguint a l'oposició.
Recentment, l'EKRE va mantenir el seu eurodiputat al Parlament Europeu, però en pocs mesos abandonaria el partit, juntament amb altres diputats del Riigikogu, com a conseqüència d'una forta crisi interna, en la qual es crearia el nou Nacionalistes i Conservadors d'Estònia.

## Resultats electorals
### Eleccions legislatives

| Any | Líder | Vots | % | Escons | +/− | Govern |
| 2015 | Mart Helme | 46,772 | 8.15 (#6) | 7 / 101 | Nou | Oposició |
| 2019 | Mart Helme | 99,671 | 17.76 (#3) | 19 / 101 | 12 | Coalició (2019–21) |
| 2019 | Mart Helme | 99,671 | 17.76 (#3) | 19 / 101 | 12 | Oposició (2021–23) |
| 2023 | Martin Helme | 97,966 | 16.05 (#2) | 17 / 101 | 2 | Oposició |

### Eleccions municipals

| Any | Vots | % |
| 2013 | 8,337 | 1.3% (#5) |
| 2017 | 39,003 | 6.7% (#5) |
| 2021 | 77,236 | 13.2% (#3) |

### Parlament Europeu

| Any | Líder | Vots | % | Escons | +/− | Grup |
| 2014 | Martin Helme | 13,247 | 4.03 (#6) | 0 / 6 | Nou | – |
| 2019 | Mart Helme | 42,265 | 12.73 (#4) | 1 / 7 | 1 | ID |
| 2024 | Martin Helme | 54,712 | 14.86 (#4) | 1 / 7 | = | – |

## Referències

* ↑ Henriksson, Péteris Timofejevs. «Rewarding the squirrels « balticworlds.com» (en anglès americà). [Consulta: 26 gener 2025].
* ↑ «The birth of the Russian-speaking minority in Estonia», 11-09-2008. [Consulta: 26 gener 2025].
* ↑ «Far right gains in Estonia eyed for clues to EU-wide vote» (en anglès), 04-03-2019. [Consulta: 26 gener 2025].
* ↑ «Estonia: How boom-time Baltic republic embraced far right» (en anglès). BBC, 14-05-2019.
* ↑ «Europe's far right has stalled» (en anglès), 31-12-2019. [Consulta: 26 gener 2025].
* ↑ Virki, Tarmo «Estonian PM invites far-right to join cabinet» (en anglès). U.S.. Arxivat de l'original el 2023-08-29.
* ↑ MacDowall, Andrew. «Estonia Turns the Page on Its Flirtation With the Far-Right EKRE» (en anglès americà), 24-02-2021. [Consulta: 26 gener 2025].
* ↑ «Estonia’s far-right leader is down but not out» (en anglès britànic), 01-02-2021. [Consulta: 26 gener 2025].
* ↑ «EKRE – from club status to parliament rank» (en anglès), 18-03-2015. [Consulta: 26 gener 2025].
* ↑ «EKRE nimekirjas kandideerivad Reformierakonna rahastamisskandaali tegelane ja sõpradega tülli läinud kodanikuaktivist» (en estonià). [Consulta: 26 gener 2025].
* ↑ «Nationalist party enters Estonia's government» (en anglès), 29-04-2019. [Consulta: 26 gener 2025].
* ↑ ERR, ERR |. «EKRE Chair Martin Helme calls Henn Põlluaas 'holy war' claims defamatory» (en anglès), 11-06-2024. [Consulta: 26 gener 2025].
* ↑ «ANALÜÜS ⟩ Uus erakond ERK vajab õnnestumiseks säravat juhti» (en estonià), 16-06-2024. [Consulta: 26 gener 2025].